लोड़ता

लोड़ता राजस्थान के जोधपुर ज़िले के बालेसर तहसील का एक गाँव तथा ग्राम पंचायत है।

इतिहास
लोड़ता जोधपुर ज़िले से लगभग ९२-९३ किलोमीटर की दूरी पर स्थित एक छोटा सा गांव है जिसकी जनसंख्या लगभग २ हज़ार है। लोड़ता गांव की स्थापना लगभग ५०० साल पूर्व हुई थी तथा गांव का नाम एक कुम्हार (कुम्भार) के नाम पर पड़ा है जिनका नाम लोहट जी अर्थात लोलोजी कुम्भार था क्योंकि लोहट जी ने गांव में मीठे पानी का कुआं बनाया था इस कारण गांव का  नाम लोड़ता रखा गया उस वक्त लोड़ता गांव में चौहान राज वंश का शासन था इसलिए चौहान राज कर रहे थे फिर अचलसिंह देवराज यहां पर आए और आज चौहानों से युद्ध किया और उनके पश्चात यहां अचलावतां गांव की स्थापना की थी जो वर्तमान में लोड़ता के नाम से जाना जाता है।

प्राचीन मन्दिर
लोड़ता गांव  में लगभग ११० साल पुराना एक नागणेच्या माता का भव्य मन्दिर है तथा बाबा मुणपुरी का भी मन्दिर है। इनके अलावा प्राचीन राजपूती छतरियाँ भी है। लोड़ता में बाबा रामदेव का मंदिर है मेघवाल समाज द्वारा बनाया गया है और प्राचीन मान्यताओं के अनुसार कहा जाता है कि बाबा रामदेव जोधपुर जाते समय यहां पर ठहरते थे।

शिक्षा
लोड़ता गाँव में एक सरकारी उच्च माध्यमिक तथा दो सरकारी उच्च प्राथमिक विद्यालय है इनके अलावा कई प्राथमिक तथा गैर सरकारी (प्राइवेट) विद्यालय भी है।

 सन्दर्भ 

श्रेणी:जोधपुर ज़िले के गाँव
श्रेणी:बालेसर तहसील के गाँव
श्रेणी:राजस्थान के गाँव